# రాజశేఖర్ (నటుడు)

| రాజశేఖర్ |
| --- |
|  |
| జననం |  (1962-02-04) 1962 ఫిబ్రవరి 4 లక్ష్మీపురం, తమిళనాడు, భారతదేశం |
| వృత్తి | నటుడు |
| క్రియాశీలక సంవత్సరాలు | 1985 - ప్రస్తుతం వరకు |
| భాగస్వామి | జీవిత |
| పిల్లలు | శివాని శివాత్మిక |
| తల్లిదండ్రులు | * వరదరాజన్‌ గోపాల్‌ (తండ్రి)
* ఆండాళ్ (తల్లి)
 |

'**రాజశేఖర్** భారతీయ నటుడు. ఆయన ప్రధానంగా తెలుగు సినిమాలో నటించడం ద్వారా ప్రసిద్ధి పొందారు. నాలుగు దశాబ్దాలకుపైగా సాగిన తన సినీ ప్రస్థానంలో, ఆయన 80కు పైగా తెలుగు చిత్రాలలో వివిధ పాత్రల్లో నటించారు.

ఆయన నటించిన ప్రముఖ చిత్రాలలో *తలంబ్రాలు*, *శ్రుతిలయలు*, *ఆహుతి*, *అంకుశం*, *మగాడు*, *అల్లరి ప్రియుడు*, *అన్న*, *ఓంకారం*, *సూర్యుడు*, *శివయ్య*, *మనసున్న మారాజు*, *మా అన్నయ్య*, *సింహరాశి*, *ఎవడైతే నాకేంటి*, *గోరింటాకు*, *పిఎస్వీ గరుడ వేగ* ఉన్నాయి. *మగాడు* *సినిమాలకు గాను* ఆయనకు రెండు ఫిల్మ్‌ఫేర్ ఉత్తమ నటుడు (తెలుగు) అవార్డులు లభించాయి.

రాజశేఖర్ ఆయన భార్య జీవిత కలిసి '''నేచర్ వాల్డార్ఫ్ అనే విద్యాసంస్థను నిర్వహిస్తున్నారు. ఈ పాఠశాలరాజశేఖర్.చారిటబుల్ ట్రస్ట్ r ‌కు అనుబంధంగా ఉండి, 2010 జూలైలో ప్రారంభమైంది. ఈ పాఠశాల లక్ష్యం విద్యార్థులకు వాణిజ్యరహిత విద్యను అందించడం.

## ప్రారంభ జీవితం

రాజశేఖర్ 4 ఫిబ్రవరి 1962న తమిళనాడు రాష్ట్రంలోని లక్ష్మీపురం, థేని జిల్లా, తమిళనాడులో జన్మించారు.

ఆయన మాతృభాష తమిళం అయినప్పటికీ, తాను తెలుగుగా భావిస్తారు.

ఆయన తండ్రి వరదరాజన్ గోపాల్, అసలు చిత్తూరు జిల్లాకు చెందినవారు. గుంటూరు జిల్లాలో పోలీస్ సబ్-ఇన్‌స్పెక్టర్గా పనిచేశారు. ఆయన తల్లి ఆండాలు కూడా గుంటూరు ప్రాంతానికి చెందినవారు. రాజశేఖర్ చెప్పిన ప్రకారం, వారి కుటుంబం ముందుగా తమిళనాడుకు వలస వెళ్లి, తరువాత మళ్లీ ఆంధ్రప్రదేశ్కు తిరిగి వచ్చింది.

ఆయన సోదరుడు సెల్వా తమిళ చిత్రాల్లో హీరోగా నటించారు.

సినీ రంగంలోకి ప్రవేశించే ముందు, రాజశేఖర్ వైద్య విద్య (ఎం.బి.బి.ఎస్.) అభ్యసించి, చెన్నైలోని అమిన్జికరై ప్రాంతంలో వైద్యుడిగా పనిచేశారు. అదే సమయంలో ఆద్యార్ ఫిల్మ్ ఇనిస్టిట్యూట్‌లో నటన కోర్సు నేర్చుకుని తన నటనా ఆశయాన్ని కొనసాగించారు.

రాజశేఖర్ ఒక ఆచరణాత్మక శైవ హిందూ మతస్థుడు. తన యౌవన దశలో జరిగిన వ్యక్తిగత అనుభవం తరువాత ఆయన ఈ మార్గాన్ని అనుసరించారు.

## వ్యక్తిగత జీవితం

ఆయన నటి జీవితను వివాహం చేసుకున్నారు వారికి ఇద్దరు కుమార్తెలు ఉన్నారు.

వారి చిన్న కుమార్తె శివాత్మిక 2019లో వచ్చిన *దొరసాని* చిత్రంతో సినీరంగంలోకి ప్రవేశించింది. పెద్ద కుమార్తె శివాని 2021లో వచ్చిన *అద్భుతం* చిత్రంతో అరంగేట్రం చేసింది.

ఇటీవల, జీవితను సెంట్రల్ బోర్డ్ ఆఫ్ ఫిల్మ్ సర్టిఫికేషన్ (CBFC) సభ్యులలో ఒకరిగా నియమించారు. ఆ సమయంలో పహ్లాజ్ నిహలాని అధ్యక్షుడిగా ఉన్నారు.

## కుటుంబం

1991లో సహనటి జీవితను వివాహం చేసుకున్నాడు. ఈ దంపతులకు ఇద్దురు కూతుర్లు - శివాని, శివాత్మిక. శివాని ఎం.బి.బి.ఎస్. చదువుతోంది. శివాత్మిక సినిమా రంగంలో అడుగు పెట్టింది. 2019లో విజయ్ దేవరకొండ సోదరుడు ఆనంద్ దేవరకొండ, శివాత్మిక ముఖ్య పాత్రల్లో కలిసి నటించిన దొరసాని అనే చిత్రం విడుదలైంది.

## వృత్తి జీవితం

రాజశేఖర్ 1984లో పుదుమై పెన్ చిత్రంతో తమిళంలో నటుడిగా అరంగేట్రం చేశారు. ఆ తర్వాత విజయ్ కాంత్ నటించిన *పుతియ తీర్పు* (1985)లో కూడా ఒక పాత్ర పోషించారు. 1985లో వచ్చిన *వందేమాతరం* సినిమాతో ఆయన తెలుగు చిత్రసీమలోకి ప్రవేశించారు. అప్పటి నుండి ఆయన *ప్రతిఘటన*, *రేపటి పౌరులు*, *స్టేషన్ మాస్టర్*, *శ్రుతిలయలు*, *కాశీమోరా*, *ఆరాధన*, *తాళంబ్రాలు*, *అరుణ కిరణం*, *మమతల కోవెల*, *అక్క మొగుడు* వంటి వైవిధ్యభరితమైన చిత్రాలలో నటించారు.

తెలుగు సినిమాలో ఆయనకు "యాంగ్రీ యంగ్ మాన్ ఇమేజ్‌ను తెచ్చిపెట్టిన చిత్రాలలో *ఆహుతి*, *ఆర్తనాదం*, *న్యాయం కోసం*, *అంకుశం*, *మగాడు*, *రౌడీయిజం నశించాలి*, *పాప కోసం*, *మొరటోడు నా మొగుడు*, *అన్న*, *బలరామ కృష్ణులు*, *ఆగ్రహం*, *శివయ్య*, *ఎవడైతే నాకేంటి* ముఖ్యమైనవి.

తన సంభాషణల ఉచ్చారణపై కొన్ని విమర్శలు ఉన్నప్పటికీ, ఆయన 75కి పైగా చిత్రాల్లో నటించారు. 1996 వరకు ఆయన నటించిన మెజారిటీ తెలుగు చిత్రాలకు ప్రముఖ నటుడు సాయి కుమార్ డబ్బింగ్ చెప్పారు. 1997లో *శివయ్య* చిత్రానికి రాజశేఖర్ తొలిసారిగా నంది అవార్డు గెలుచుకున్నప్పటి నుండి శ్రీనివాస మూర్తి ఆయనకు డబ్బింగ్ చెప్పడం ప్రారంభించారు. అయితే 2003లో వచ్చిన *విలన్* చిత్రంలో మాత్రం సాయి కుమార్ తమ్ముడు పి. రవిశంకర్, రాజశేఖర్, విజయన్ ఇద్దరికీ డబ్బింగ్ చెప్పారు.

తర్వాతి కాలంలో రాజశేఖర్ కుటుంబ కథా చిత్రాలతో కూడా మంచి గుర్తింపు పొందారు. *మా ఆయన బంగారం*, *సూర్యుడు*, *సింహరాశి*, *మా అన్నయ్య*, *దీర్ఘ సుమంగళీ భవ*, *మనసున్న మారాజు* *గోరింటాకు* వంటి సినిమాలు ఆయనకు మంచి పేరు తెచ్చాయి. రొమాంటిక్ డ్రామా అయిన *అల్లరి ప్రియుడు*లో ఆయన నటనకు ప్రశంసలు దక్కాయి.

ఆయన ఒక బహుముఖ ప్రజ్ఞాశాలి అయిన నటుడిగా పరిగణించబడతారు. కన్నడ దర్శకుడు ఉపేంద్ర దర్శకత్వంలో వచ్చిన *ఓంకారమ్* చిత్రంలో ఆయన నటన దీనికి ఒక చక్కని ఉదాహరణ. అలాగే *శేషు* సినిమాలో ఆయన నటన విమర్శకుల ప్రశంసలు అందుకుంది. 2007లో విడుదలైన *ఎవడైతే నాకేంటి* ఆయన కెరీర్‌లో అతిపెద్ద హిట్‌గా నిలిచింది. ఆ తర్వాత 2008లో వచ్చిన *గోరింటాకు* విజయం సాధించింది. సుదీర్ఘ విరామం తర్వాత 2017లో వచ్చిన *పి.ఎస్.వి. గరుడ వేగ* చిత్రంతో ఆయన మళ్లీ ఘనవిజయాన్ని అందుకున్నారు.

రాజశేఖర్ నటించిన *అంకుశం* సినిమా తమిళంలోకి *ఇదు తాండా పోలీస్* పేరుతో డబ్బింగ్ అయ్యి అక్కడ కూడా పెద్ద విజయం సాధించింది. అలాగే ఆయన తెలుగు చిత్రం *మగాడు* తమిళంలో *మీశైక్కారన్*గా విడుదలైంది.

## నటించిన చిత్రాలు

* *ప్రత్యేకంగా పేర్కొనకపోతే సినిమాలన్నీ తెలుగులోనే ఉంటాయి.*

| సంవత్సరం
 | సినిమా
 | పాత్ర
 | గమనికలు
 |
| --- | --- | --- | --- |
| 1984
 | *పుదుమై పెణ్* | రాజశేఖర్ | తమిళం సినిమా
 |
| 1985
 | *పుదియ తీర్పు* | భాస్కర్ | తమిళం సినిమా
 |
| *ప్రతిఘటన* | ప్రకాష్ |  |
| *వందేమాతరం* | సత్యం |  |
| 1986
 | *ఈ ప్రశ్నకు బదులేది* |  |  |
| *దొర బిడ్డ* |  |  |
| *చల్లని రామయ్య చక్కని సీతమ్మ* |  |  |
| *తలంబ్రాలు* |  |  |
| *రేపటి పౌరులు* |  |  |
| *అరుణ కిరణం* |  |  |
| *కాశీమోరా* | దార్ఖా |  |
| *మిస్టర్ భరత్* | ప్రకాష్ |  |
| 1987
 | *అమెరికా అబ్బాయి* |  |  |
| *ప్రజాస్వామ్యం* | అశోక్ |  |
| *ఆహుతి* |  |  |
| *యుగ కర్తలు* | రాజు |  |
| *ఇదా ప్రపంచం* |  |  |
| *శ్రుతిలయలు* | నారాయణ మూర్తి |  |
| *ఆరాధన* | లారెన్స్ |  |
| 1988
 | *న్యాయం కోసం* |  |  |
| *నవ భారతం* |  |  |
| *అన్నపూర్ణమ్మ గారి అల్లుడు* |  |  |
| *నీకు నాకు పెళ్ళంట* |  |  |
| *మిస్టర్ హీరో* |  |  |
| *ఇంద్ర ధనస్సు* |  |  |
| *స్టేషన్ మాస్టర్* | రామారావు |  |
| *బావ మరుదుల సవాల్* | ఇన్‌స్పెక్టర్ జై కుమార్ |  |
| 1989
 | *ఆర్త నాదం* |  |  |
| *మమతల కోవెల* |  |  |
| *అంకుశం* |  |  |
| *ప్రజా తీర్పు* |  |  |
| *చెన్నపట్నం చిన్నోళ్లు* |  |  |
| *యమపాశం* |  |  |
| *ధర్మ యుద్ధం* |  |  |
| *మంచివారు మావారు* |  |  |
| *వింత దొంగలు* |  |  |
| 1990
 | *రౌడీయిజం నశించాలి* |  |  |
| *శిలాశాసనం* |  |  |
| *పాప కోసం* |  |  |
| *మగాడు* |  |  |
| 1991
 | *ఆగ్రహం* |  |  |
| 1992
 | *మొరటోడు నా మొగుడు* |  |  |
| *అక్క మొగుడు* |  |  |
| *అహంకారి* |  |  |
| *బలరామకృష్ణులు* | కృష్ణ మూర్తి |  |
| 1993
 | *అమ్మ కొడుకు* |  |  |
| *అల్లరి ప్రియుడు* | రాజా |  |
| 1994
 | *గ్యాంగ్ మాస్టర్* | రాజా |  |
| *అంగ రక్షకుడు* |  |  |
| *ఆవేశం* |  |  |
| *అన్న* | కొమరన్న |  |
| 1995
 | *రాజసింహం* | మేజర్ రాజ్ కుమార్ / చిన్న రాజా, శ్రీమన్నారాయణ |  |
| *ఘటోత్కచుడు* | కర్ణుడు | అతిథి పాత్ర
 |
| 1996
 | *వేటగాడు* |  |  |
| 1997
 | *రథ యాత్ర* |  |  |
| *ఓంకారం* | సత్య |  |
| *మా ఆయన బంగారం* |  |  |
| 1998
 | *సూర్యుడు* | సూర్యం |  |
| *దీర్ఘ సుమంగళి భవ* | రామారావు |  |
| *శివయ్య* | శివయ్య |  |
| 1999
 | *నేటి గాంధీ* |  |  |
| *బొబ్బిలి వంశం* | రాఘవ రాయుడు |  |
| *మెకానిక్ మావయ్య* | రాజు/శివ |  |
| 2000
 | *రావన్న* | రావన్న |  |
| *ఒక్కడు చాలు* | సూర్య |  |
| *మనసున్న మారాజు* | దొరబాబు |  |
| *మా అన్నయ్య* | మధు, గోపాలం |  |
| 2001
 | *సింహరాశి* | నరసింహరాజు |  |
| *శుభకార్యం* |  |  |
| 2002
 | *శేషు* | శేషు |  |
| *భరతసింహా రెడ్డి* | రాజా / దేవుడయ్య |  |
| 2003
 | *ఆయుధం* | సిద్ధార్థ |  |
| *విలన్* | శివ, విష్ణు |  |
| 2004
 | *ఆప్తుడు* | బోస్ |  |
| 2005
 | *నాయకుడు* | రాజు |  |
| 2006
 | *రాజాబాబు* | రాజాబాబు |  |
| 2007
 | *ఎవడైతే నాకేంటి* | మేజర్ సూర్య |  |
| 2008
 | *గోరింటాకు* | అశోక్, సర్వరాయుడు |  |
| 2009
 | *సత్యమేవ జయతే* | డి.సి.పి. సత్య | రచయిత కూడా
 |
| *నా స్టైలే వేరు* | శివరామ్ |  |
| 2010
 | *మా అన్నయ్య బంగారం* | శివాజీ |  |
| 2013
 | *మహంకాళి* | ఏ.సి.పి. మహంకాళి |  |
| 2015
 | *గడ్డం గ్యాంగ్* | దాసు |  |
| 2017
 | *పీఎస్వీ గరుడ వేగ* | పుల్లెల చంద్రశేఖర్ |  |
| 2019
 | *కల్కి* | కల్కి ఐ.పి.ఎస్. |  |
| 2020
 | *అర్జున* |  |  |
| 2021
 | *దెయ్యం* | శంకర్ |  |
| 2022
 | *శేఖర్* | శేఖర్ |  |
| 2023
 | *ఎక్స్‌ట్రా ఆర్డినరీ మ్యాన్* | ఐ.జి. విజయ్ చక్రవర్తి |  |
| 2026
 | *బైకర్* | బుల్లెట్ సునీల్ నారాయణ్ |  |

## పురస్కారాలు

* 1990 - మగాడు సినిమా - ఫిల్మ్‌ఫేర్ ఉత్తమ నటులు – తెలుగు
* 1994 - అన్న సినిమా - ఫిల్మ్‌ఫేర్ ఉత్తమ నటులు – తెలుగు
* 1986 - త‌లంబ్రాలు - బెస్ట్ విల‌న్ - నంది అవార్డు

## మూలాలు

## ఇతర లింకులు

* ఇంటర్నెట్ మూవీ డేటాబేసు లో Rajasekhar పేజీ